Document ID: 31992R2310

ΚΑΝΟΝΙΣΜΟΣ (ΕΟΚ) αριθ. 2310/92 ΤΗΣ ΕΠΙΤΡΟΠΗΣ της 31ης Ιουλίου 1992 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1986 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 12 παράγραφος 2,
Εκτιμώντας:
ότι ο κανονισμός αριθ. 136/66/ΕΟΚ όπως έχει τροποποιηθεί, επέτρεψε την πρόσβαση στην κοινοτική παρέμβαση στις οργανώσεις των παραγωγών, ή στις αναγνωρισμένες ενώσεις τους βάσει του κανονισμού αριθ. 136/66/ΕΟΚ και συνεπώς πρέπει να προσαρμοστεί το άρθρο 2 του κανονισμού (ΕΟΚ) αριθ. 3472/85 της Επιτροπής (3)-
ότι τα προβλεπόμενα μέτρα πρέπει να αρχίσουν να ισχύουν από την ημερομηνία έναρξης ισχύος του κανονισμού αριθ. 136/66/ΕΟΚ-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 1 του κανονισμού (ΕΟΚ) αριθ. 3472/85 αντικαθίσταται από το ακόλουθο κείμενο:
"1. Το ελαιόλαδο κοινοτικής παραγωγής που αναφέρεται στο άρθρο 1 μπορεί να προσφέρεται στον οργανισμό παρεμβάσεως από:
- κάθε φυσικό ή νομικό πρόσωπο που αποδεικνύει την ιδιότητά του ως πρώτου ιδιοκτήτη του παραχθέντος ελαίου ή
- τις οργανώσεις των παραγωγών ή τις αναγνωρισμένες ενώσεις τους βάσει του κανονισμού αριθ. 136/66/ΕΟΚ που ενεργούν για λογαριασμό των μελών των οργανώσεών τους.
Η προσφορά γίνεται δεκτή εφόσον ο ενδιαφερόμενος αποδείξει ότι το εν λόγω έλαιο έχει παραχθεί στην Κοινότητα."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1992.

Labels: 7
3
17
6